लब्धिनिधान पार्श्वनाथ तीर्थ का भूमि पूजन आज
चौहटननगर में खरतरगच्छाचार्य जिनपीयूषसागर सुरीश्वर की प्रेरणा से नवोदित लब्धिनिधान पार्श्वनाथ-मणिधारी तीर्थ का भूमिपूजन कार्यक्रम शुक्रवार को होगा। विचक्षण स्नात्र मंडल के अध्यक्ष भंवरलाल डोसी ने बताया कि चौहटन नगर से विरात्रा जाने वाली रोड पर ढोक ग्राम के भूभाग पर जिनालय, दादावाड़ी, म्युजियम का निर्माण होगा। शुक्रवार सुबह 6.45 बजे परमात्मा की रथ यात्रा शांतिनाथ जैन मंदिर से प्रारंभ होकर राजमार्ग से होते हुए महोत्सव स्थल पहुंचेगी। खरतरगच्छाचार्य जिनपीयूषसागर सूरीश्वर का 32वां दीक्षा दिवस भी भूमिपूजन कार्यक्रम के साथ मनाया जाएगा। कार्यक्रम को लेकर जैन समाज में उत्साह हैं।
hin_Deva hin_Deva